Janez Gorišek

Janez Gorišek bio je slovenski građevinar, arhitekt i konstruktor. U mladosti se takmičio i u skijaškim skokovima i dvaput je bio prvi na Svjetskom studentskom prvenstvu (1953. i 1957), a učestvovao je i na ZOI 1956. u Cortini d'Ampezzo.

Diplomirao je na Građevinskom i geodetskom fakultetu Univerziteta u Ljubljani. U profesionalnom radu fokusirao se uglavnom na konstruiranje skijaških skakaonica i letaonica širom svijeta. Njegovo najpoznatije djelo jest Letalnica braće Gorišek u Planici, koju je konstruirao sa svojim bratom Vladom, a koja je do 2011. bila najveća skakaonica na svijetu (tada ju je nakon obnove, u kojoj je Gorišek bio jedan od vodećih ljudi, prestigla letaonica Vikersundbakken u norveškom Vikersundu).  Osim toga, pokrenuo je i projekt izgradnje skakaonica na Igmanu za ZOI 1984. u Sarajevu, a 2016. izrazio je i spremnost da pomogne u njihovoj obnovi nakon što su znatno oštećene tokom rata u Bosni i Hercegovini.

 Kompletirani projekti 

  Skakaonica "Heini Klopfer" – Oberstdorf (proširivanje / obnavljanje)
  Kulm – Bad Mitterndorf (proširivanje / obnavljanje)
1967–1969:  Letalnica – Planica
1982–1984:  Olimpijske skakaonice na Igmanu – Igman
1987–1989:  Velika olimpijska skakaonica – Garmisch-Partenkirchen (proširivanje / obnavljanje)
2009–2010:  Kiremittepe – Erzurum
2010–2011:  Vikersundbakken – Vikersund (proširivanje / obnavljanje)
2011:  Ruskije Gorki – Krasna Poljana
2013:  Nordijski centar Planica
2014:  Kulm – Bad Mitterndorf (profil / obnavljanje)

 Galerija konstruiranih skakaonica 

 Nagrade 
 1983 – Šestoaprilska nagrada Grada Sarajeva

 Reference 

 Vanjski linkovi 
 Intervju s Gorišekom, RTV Slovenija 
 Gorišekov profil  na Sports Referenceu

Kategorija:Rođeni 1933.
Kategorija:Umrli 2023.
Kategorija:Biografije, Ljubljana
Kategorija:Slovenski skijaši-skakači
Kategorija:Slovenski arhitekti
Kategorija:Dobitnici Šestoaprilske nagrade
Kategorija:Skijaši-skakači na Zimskim olimpijskim igrama 1956.